जालंधर. थाना तीन की पुलिस ने लूट व स्नैचिंग की वारदातों को अंजाम देने वाले दो आरोपी पकड़े हैं। आरोपियों के पास से 60 अमेरिकन डॉलर, एक बाइक व एक मोबाइल बरामद हुआ है। पुलिस ने आरोपियों को केएमवी कॉलेज के पास से स्पेशल नाकाबंदी के दौरान पकड़ा है। गुप्त सूचना मिली थी...
एसीपी नॉर्थ दीपिका सिंह व एसएचओ बलजीत सिंह ने कहा कि एएसआई बलदेव सिंह को गुप्त सूचना मिली थी कि दो युवक चोरी के बाइक पर केएमवी रोड पर जा रहे हैं। जिसपर स्पेशल नाकाबंदी की गई। जहां दो युवक (पीबी 08 डीजे 8713) बाइक पर आ रहे थे।
60 अमेरिकन डॉलर भी मिले...
शक होने पर जब उन्हें रोक पूछताछ की तो युवकों ने अपना नाम रंधावा मसंदा के रहने वाले गुरप्रीत सिंह उर्फ गोपी व सौरव शर्मा बताया। पूछताछ में पता लगा कि उनका बाइक चोरी का है। जिसपर दोनों को पकड़ हिरासत में ले लिया। निशानदेही पर उनके पास से 60 अमेरिकन डॉलर व एक मोबाइल मिला है। अारोपी मानते हैं कि उन्होंने 21 फरवरी दोआबा चौक के पास से रिक्शा पर जा रही दो औरतों का पर्स स्नैच किया था। अारोपियों को कोर्ट में पेश कर रिमांड पर लिया जाएगा।
वहीं इसी के साथ पुलिस ने गदईपुर के रहने वाले जसवंत कुमार को लम्मा पिंड चौक के पास से पकड़ा है। अारोपी जसवंत कुमार ने माना कि 18 फरवरी को दोआबा चौक के पास एक मोबाइल की दुकान पर चोरी की थी। अारोपियों के पास से 8 मोबाइल, 4 मोबाइल चार्जर, 6 मैमोरी कार्ड और अलग-अलग बैंकों के 5 चैक बरामद हुए हैं। आरोपी पर मामला दर्ज कर जांच शुरू कर दी है। जल्द रिमांड पर लेकर गहरी जांच की जाएगी।
hin_Deva hin_Deva bho_Deva hin_Deva hin_Deva